Kragoptelspan breek rekords by kampioenskappe | News24
Kragoptelspan breek rekords by kampioenskappe
< Agter van links is Gavin Stander (skole-afrigter), André Ludik (spanafrigter) en Gabriel Adamstein. In die middel is Steve Harding, Thabang Modukanela, Panash Mhari, Vanessa Lessing en Lutho Tom. Voor is Samantha Harding, Patricia Harding, Elisabeth Barry en Megan Minnaar. Foto: VERSKAF
DIE Oos-Kaap se kragoptelspan (powerlifting) het uitstekend gevaar by die SA Kampioenskappe wat onlangs in Potchefstroom gehou is.
Die span van die Oos-Kaap het ses goue, drie silwer en drie brons medaljes verower asook drie nuwe SA rekords verbeter.
In die onder 47kg, Sub-Junior, verower Patricia Harding ’n goue medalje en breek haar eie SA Dooiegewig rekord met 10kg (nou 107.5kg). Sy was die verdedigende SA Kampioen.
In die onder 63kg, Junior, verower Samantha Harding ’n silwer medalje.
In die onder 47kg, Senior, verower Megan Minnaar ’n silwer medalje. Dit was haar eerste SA Kampioenskappe en ’n blink toekoms word vir haar voorspel.
In die onder 52kg, Senior, verower Elisabeth Barry ’n brons medalje. Sy het ook in die Meester 1 afdeling deelgeneem en is gekroon as SA kampioen.
In die onder 63kg, Meester 1, verower Vanessa Lessing ’n brons medalje. Dit was ’n stryd tussen die vrouens in haar gewig. Die laaste poging van die drie vrouens het bepaal wie tweede, derde en vierde plek gaan kry. Hierdie was ook haar eerste SA Kampioenskappe.
In die onder 59kg, Sub-Junior, verower Thabang Modukanela ’n goue medalje en breek die SA borsopstootrekord met 100kg.
In die onder 59kg, Sub-Junior, verower Panash Mhari ’n silwer medalje. Hierdie was ook sy eerste SA Kampioenskappe.
In die onder 74kg, Sub-Junior, verower Lutho Tom ’n goue medalje. Hy moes al sy krag bymekaar maak om sy opponent te uitoorlê vir eerste plek. Hierdie was sy eerste SA Kampioenskappe. In die onder 93kg, Sub-Junior, verower Gabriel Adamstein ’n goue medalje. Hierdie was sy eerste SA Kampioenskappe.
In die onder 93kg, Meester 1, verower Steve Harding ’n silwer medalje.
In die onder 120kg, Meester 3, verower André Ludik ’n goue medalje en breek sy eie SA Dooiegewig rekord met 2.5kg (nou 215kg). Hy was ook die verdedigende SA kampioen.